புதுக்கோட்டை நகராட்சி நிர்வாகத்தின் சார்பில் நகராட்சிக்கு உட்பட்ட அனைத்து வார்டுகளிலும் டெங்கு கொசு உற்பத்தியாகும் காரணிகள் ஒழிக்கும் பணி தீவிரமாக நடைபெற்று வருகிறது. இதன் ஒரு பகுதியாக புதுக்கோட்டையில் உள்ள மச்சுவாடி, அண்டக்குளம் சாலையில் உள்ள தொழுநோயாளிகள் மறுவாழ்வு மையம் உள்ளிட்ட பகுதிகளில் நடைபெற்று வரும் டெங்கு கொசு காரணிகள் ஒழிப்பு பணிகளை பார்வையிட்டு கலெக்டர் கணேஷ் ஆய்வு செய்தார். அப்போது கொசு மருந்தும் அடிக்கும் பணி, தூய்மை பணிகள் மற்றும் கழிவுநீர் கால்வாய்களை சுத்தம் செய்யும் பணிகளை பார்வையிட்டு ஆய்வு செய்தார். இந்த ஆய்வின்போது புதுக்கோட்டை நகராட்சி பகுதிகளில் சுற்றித்திரியும் பன்றிகளை பிடித்து அப்புறப்படுத்த வேண்டும். மேலும் நகராட்சி பகுதிகளில் தினமும் காலை மாலை இரு வேளைகளில் கொசு மருந்து அடிக்க வேண்டும் என சம்பந்தப்பட்ட அதிகாரிகளுக்கு கலெக்டர் கணேஷ் உத்தரவிட்டார்.